《送项公回浙江祭祖 其二》
明代·程通

六载交情海样深，临溪那忍遽分襟。锦衣己遂还乡愿，白发愈坚报国心。

晚日客停莺哈哈，东风官路马骎骎。囊中莫道无馀物，御墨文章价万金。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。